title: http://risaleoku.com/oku/osmektubat/42
article: ايشته قارداشم· هم سنڭ حقّڭده، هم بنم حقّمده، باخصوص قرآن حقّندهكى خدمتمزده أسكيدن بَرى گورديگم و يازديغم إحساناتِ إلٰهيه بر إكرامدر· إظهارى، تحديثِ نعمتدر. اونڭ ايچون سڭا قارشى تحديثِ نعمت نوعندن ايكيمزڭ خدمتمزه عائد موفّقياتى يازييورم. بيلييوردم كه سنده فخر دگل، شكر طمارينى تحريك ايدييور.
  ثالثًا:
  گورويورم كه: شو دنيا حياتنده أڭ بختيار اودر كه: دنيايى بر مسافرخانهِٔ عسكرى تلقّى ايتسين و اويله ده إذعان ايتسين و اوڭا گوره حركت ايتسين. و او تلقّى ايله، أڭ بيوك مرتبه اولان مرتبهِٔ رضايى چابوق ألده ايدهبيلير. قيريلهجق شيشه بهاسنه، دائمى بر ألماسڭ فيآتنى ويرمز· إستقامت و لذّتله حياتنى گچيرر. أوت دنيايه عائد ايشلر، قيريلمغه محكوم شيشهلر حكمندهدر· باقى امورِ اُخرويه ايسه، غايت صاغلام ألماسلر قيمتندهدر. إنسانڭ فطرتندهكى شدّتلى مراق و حرارتلى محبّت و دهشتلى حرص و عنادلى طلب و هكذا شديد حسّياتلر، امورِ اُخرويهيى قزانمق ايچون ويريلمشدر. او حسّياتى، شدّتلى بر صورتده فانى امورِ دنيويهيه توجيه ايتمك، فانى و قيريلهجق شيشهلره، باقى ألماس فيآتلرينى ويرمك ديمكدر. شو مناسبتله بر نقطه خاطره گلمش، سويلهيهجگم. شويله كه:
  عشق، شدّتلى بر محبّتدر· فانى محبوبلره متوجّه اولديغى وقت يا او عشق كندى صاحبنى دائمى بر عذاب و ألمده بيراقير وياخود او مجازى محبوب، او شدّتلى محبّتڭ فيآتنه دگمديگى ايچون باقى بر محبوبى آراتديرر· عشقِ مجازى، عشقِ حقيقىيه إنقلاب ايدر.
  ايشته إنسانده بيڭلرله حسّيات وار. هر بريسنڭ عشق گبى ايكى مرتبهسى وار. برى مجازى، برى حقيقى. مثلا: أنديشهِٔ إستقبال حسّى هركسده وار· شدّتلى بر صورتده أنديشه ايتديگى وقت باقار كه، او أنديشه ايتديگى إستقباله يتيشمك ايچون ألنده سند يوق. هم رزق جهتنده بر تعهّد آلتنده و قيصه اولان بر إستقبال، او شدّتلى أنديشهيه دگمييور. اوندن يوزينى چويروب، قبردن صوڭره حقيقى و اوزون و غافللر حقّنده تعهّد آلتنه آلينمامش بر إستقباله توجّه ايدر. هم ماله و جاهه قارشى شدّتلى بر حرص گوسترر.. باقار كه: موقّةً اونڭ نظارتنه ويريلمش او فانى مال و آفتلى شهرت و تهلكهلى و ريايه مدار اولان جاه، او شدّتلى حرصه دگمييور. اوندن، حقيقى جاه اولان مراتبِ معنويهيه و درجاتِ قُربيهيه و زادِ آخرته و حقيقى مال اولان أعمالِ صالحهيه توجّه ايدر. فنا خصلت اولان حرصِ مجازى ايسه، عالى بر خصلت اولان حرصِ حقيقىيه إنقلاب ايدر.
  ثالثًا:
  گورويورم كه: شو دنيا حياتنده أڭ بختيار اودر كه: دنيايى بر مسافرخانهِٔ عسكرى تلقّى ايتسين و اويله ده إذعان ايتسين و اوڭا گوره حركت ايتسين. و او تلقّى ايله، أڭ بيوك مرتبه اولان مرتبهِٔ رضايى چابوق ألده ايدهبيلير. قيريلهجق شيشه بهاسنه، دائمى بر ألماسڭ فيآتنى ويرمز· إستقامت و لذّتله حياتنى گچيرر. أوت دنيايه عائد ايشلر، قيريلمغه محكوم شيشهلر حكمندهدر· باقى امورِ اُخرويه ايسه، غايت صاغلام ألماسلر قيمتندهدر. إنسانڭ فطرتندهكى شدّتلى مراق و حرارتلى محبّت و دهشتلى حرص و عنادلى طلب و هكذا شديد حسّياتلر، امورِ اُخرويهيى قزانمق ايچون ويريلمشدر. او حسّياتى، شدّتلى بر صورتده فانى امورِ دنيويهيه توجيه ايتمك، فانى و قيريلهجق شيشهلره، باقى ألماس فيآتلرينى ويرمك ديمكدر. شو مناسبتله بر نقطه خاطره گلمش، سويلهيهجگم. شويله كه:
  عشق، شدّتلى بر محبّتدر· فانى محبوبلره متوجّه اولديغى وقت يا او عشق كندى صاحبنى دائمى بر عذاب و ألمده بيراقير وياخود او مجازى محبوب، او شدّتلى محبّتڭ فيآتنه دگمديگى ايچون باقى بر محبوبى آراتديرر· عشقِ مجازى، عشقِ حقيقىيه إنقلاب ايدر.
  ايشته إنسانده بيڭلرله حسّيات وار. هر بريسنڭ عشق گبى ايكى مرتبهسى وار. برى مجازى، برى حقيقى. مثلا: أنديشهِٔ إستقبال حسّى هركسده وار· شدّتلى بر صورتده أنديشه ايتديگى وقت باقار كه، او أنديشه ايتديگى إستقباله يتيشمك ايچون ألنده سند يوق. هم رزق جهتنده بر تعهّد آلتنده و قيصه اولان بر إستقبال، او شدّتلى أنديشهيه دگمييور. اوندن يوزينى چويروب، قبردن صوڭره حقيقى و اوزون و غافللر حقّنده تعهّد آلتنه آلينمامش بر إستقباله توجّه ايدر. هم ماله و جاهه قارشى شدّتلى بر حرص گوسترر.. باقار كه: موقّةً اونڭ نظارتنه ويريلمش او فانى مال و آفتلى شهرت و تهلكهلى و ريايه مدار اولان جاه، او شدّتلى حرصه دگمييور. اوندن، حقيقى جاه اولان مراتبِ معنويهيه و درجاتِ قُربيهيه و زادِ آخرته و حقيقى مال اولان أعمالِ صالحهيه توجّه ايدر. فنا خصلت اولان حرصِ مجازى ايسه، عالى بر خصلت اولان حرصِ حقيقىيه إنقلاب ايدر.